السلام عليكم ورحمة الله وبركاته. اهلا بحضراتكم في المقطع رقم سبعمية ستة وتسعين من مقاطع حظر التجول والحلقة الثامنة والثلاثون من حلقات تدبر سورة ال عمران. ارجو من حضراتكم تجيبوا المصاحف
وطبعا ما زلنا بقى في غزوة احد. وطبعا انتم عارفين ان في احد كان في شهداء كتير لكن من منهم او اقربهم للنبي عليه الصلاة والسلام عمو حمزة ابن عبد المطلب
آآ وطبعا اللي قتلوه مثلوا بجثته. التمثيل بالجثة يعني تشويه الجثة بعد بعد الموت. بقرت بطنه اخرجت كبد وحكايات كتير بعد كده لكنها لم تصح مش اكيدة ان هند بنت عتبة انتقمت من سيدنا حمزة لان هو اللي قتل آآ اباها في وقتل ابوها في غزوة بدر. هي بنت عتبة ابن
ابن ربيعة ففي حكايات بقى ان هي يعني قطمت كبده وتفتها والكلام ده ده لم يثبت يعني لكن هي فعلا كانت عاملة مكافأة لوحشي وحشي ده العبد الحبشي بتاع جبير ابن مطعم ابن عدي
اللي وعده انه يحرره لو قتل حمزة هو وعده انه يعطيه حريته وهي وعدته انها تعطيه آآ الذهب بتاعها. وهي كانت امرأة غنية جدا هي زوجة ابو سفيان فبالفعل لما قتلوا
اصبح حرا وغنيا ومن اجمل ما يمكن ان تشاهدوا هو اول خمس او ست حلقات في مسلسل عمر اللي انتج من حوالي خمستاشر سنة انتجوا تليفزيون قطر عن سيدنا عمر بن الخطاب لكن اول خمس حلقات او ست حلقات
ركزوا جدا على عبدين وحشي وبلال وحشي ابن حرب وبلال ابن رباح ده آآ آآ هتشوف بقى ازاي ان بلال كان عبد عند امية ابن خلف لكنه كان حر رغم العزاب اللي اتعزبه في صحراء مكة علشان يرتد عن الاسلام
وازاي ان هو اللي اذل سيده امية ابن خلف وضحك عليه قريش كلها بصموده بينما وحشي باع نفسه وراح شارك في احد وهو عبد لا له مصلحة مع دول ولا مع دول بل بالعكس. يعني بصراحة
مصلحته ان المسلمين ينتصروا على قريش اللي مستعبدينه. ليه يروح يحارب مع آآ مع قريش لكنه باع نفسه وراح قتل احد اكثر الناس خيرا في العالم واقرب واقرب واحب الناس الى قلب النبي صلى الله عليه وسلم
من اجل ان ينال الحرية والمال. وكانت النتيجة انه بعد ما نال الحرية والمال يعني اصبح حر ولبس افخر الثياب ولبس ذهب قلادات من ذهب وراح يقعد مع سادة قريش في دار الندوة طردوه
انت صدقت نفسك ولا ايه وعشان بقيت حر وغني هتيجي تقعد معنا يلا يا شاطر من هنا و اتزل وهو حر وغني وطلع بيبكي المهم مقتل حمزة اثر في النبي جدا عليه الصلاة والسلام. واراد ان يدعو عليهم
يدعو على آآ قريش هنشوف بعد كده حصل ايه كمان سيدنا محمد عليه الصلاة والسلام اصيب في وجهه الشريف بسهمين نزعهم ابو عبيدة بن الجراح باسنانه. واتكسرت اسنانه يعني وهو بينزع الايه الاسهم من من آآ من آآ من
النبي عليه الصلاة والسلام. واتكسرت رباعية الرباعية اليمنى في الفك الاسفل بتاعة النبي عليه الصلاة والسلام. والله انا كنت جبت الصورة ونسيت احطها لكم الرباعية يعني ايه اول سنتين الفك الاعلى او الفك الاسفل اول سنتين دول
اسمهم الثنية. يعني دي ثنية ودي ثنية تانية. ثنية يمنى ثنية ثانية آآ يسرى. في الفك الاعلى او تاني بقى تاني آآ جوز آآ آآ اسنان اسمه الرباعية. ماشي؟ سواء فوق او تحت. اللي هم قبل الناب على طول
آآ رباعية النبي اليمنى في الفك الاسفل اتكسرت ايضا وطبعا نزف دم غير النزف اللي كان في وجهه ايضا غير انه كمان حلقات المغفر اللي هي الخوزة دخلت في وجهه وبقى ينزف منها
فواجهه كله بقى عليه يعني دم يعني قال يعني كيف يفلح قوم شجوا نبيهم وكسروا رباعيته وهو يدعوهم الى الله يقصد ايه؟ قريش واراد ان يدعو عليهم. فهو اراد ان يدعو على قريش طول الوقت بسبب الالام اللي سببوها له مقتل الصحابة
مقتل عمه آآ كان على وشك ان هو نفسه يقتل فنزلت الاية الكريمة اقرا بقى معي مية تمانية وعشرين ومية تسعة وعشرين. لما اراد ان يدعو على قريش ليس لك من الامر شيء او يتوب عليهم او يعذبهم. فانهم ظالمون
ولله ما في السماوات وما في الارض ويغفر لمن يشاء ويعذب من يشاء. والله غفور رحيم خطيرة بتقرر انه ليس للنبي صلى الله عليه وسلم ان يفعل شيئا دون اذن من الله. ولا حتى
الدعاء لازم ياخد اذن قبل ما يعمل حاجة زي كده ويدعو على قوم اقرا كده ابتداء من الاية مية ستة وعشرين معي كده ارجعكم ورا شوية معلشي بس عشان نشوف
معي كده من مية ستة وعشرين وما جعله الله الا بشرى لكم ولتطمئن قلوبكم به. وما النصر الا من عند الله العزيز الحكيم. يعني ربنا انزل الملائكة ليبشركم ويرفع معنوياتكم. ويطمئن قلوبكم. بس خلي بالكم
وما النصر الا من عند الله. مش من عند ملايكة ولا من شجاعتكم ولا من تخطيطكم ولا من اسلحة امريكا ولا من اسلحة روسيا ولا من اسلحة حماس ولا حاجة
وما النصر الا من عند الله كمل مية سبعة وعشرين ليقطع طرفا من الذين من الذين كفروا او يكبتهم فينقلبوا خائبين. ربنا بينصرهم عليهم لاسباب هو اللي يعلم ليقطع طرفا من الذين كفروا. يعني يقصقص ريشهم شوية يقلل قوتهم العسكرية. يقلل قوتهم المادية. الامر يرجع له هو. ما يرجعلكوش
انتم او يكبتهم فينقلبوا خائبين او يهتهم نفسيا يخليهم مكبوتين يرجعوا خايبين يعني لم ينالوا ما كانوا يأملون كمل بقى مية تمانية وعشرين ليس لك من الامر شيء امتى الموضوع ده ما يخصكش
مش زي ما انت عايز ده بيكلم النبي عليه الصلاة والسلام ربنا حتى الدعاء عليهم مش من حقك. طبعا ده النبي عليه الصلاة والسلام ودعاؤه مقبول هو ربنا في علم الغيب عنده
ان ان اللي النبي عاوز يدعو عليهم دول هيسلموا وهيقودوا جيوش الاسلام وهيفتحوا فارس والروم لك الاربعة اللي قادوا جيش قريش في بقى في احد الاربعة دول اصبحوا من قادة الجيوش الاسلامية بعد كده
لكن ده كان في علم الغيب حتى وقت غزوة احد كان غيبا والله عز وجل ما كانش قرر انه حتى يطلع النبي على هذه المعلومات. النبي عليه الصلاة والسلام فهم
لما وجد ربنا بيمنعه من الدعاء عليهم فهم ان منهم من سيؤمن ليس لك من الامر شيء او يتوب عليهم او يعذبهم فانهم ظالمون. الامر ما يرجعلكش ممكن جدا ربنا يتوب عليهم
وممكن يعزبهم انتم فاكرين ربنا بيدافع عنهم بيدافع عن كفار قريش؟ لا خالص. نهائي يعني هو النبي هو ربنا بيمنع النبي عليه الصلاة والسلام من الدعاء عليهم لان لان ربنا بيدافع عن كفار قريش لا دي تربية للنبي عليه الصلاة والسلام. بص الكلمة اللي جاية دي فانهم
ظالمون فانهم ظالمون يعني هم فعلا كفار وللعقوبة اجدر بلفظ الرازي ان هم هم اجدر بان هم يعاقبوا فعلا يستاهلوا العقاب فعلا. لكن الامر ما يخصكش ولا انت ولا المسلمين كلهم
وهو ده التصور الاسلامي ان النصر او الهزيمة مش من عند حد من عند الله فقط امال احنا علينا ايه؟ علينا الولاء والطاعة علينا علينا ان احنا نطيع الله ان نوالي الله
فقط غير كده ما فيش حاجة بص ربنا في سورة الانفال قال فلم تقتلوهم ولكن الله قتلهم. وما رميت اذ رميت ولكن الله رمى وانت فاكر لما بتمسك السهم وتضرب كده والسهم يجي في واحد ويقتله. انت هتشحد. ربنا اللي قتل
انت ما رمتش سهم ربنا اللي رمى خلي بالك مشيئة الله مطلقة. هنا المهم انه الايمان عند المسلم ان كل شيء بيتم بقدر الله وربنا اللي في ايده انه خلي الدواء يشفي او الدواء ما يشفيش
او الدواء يقتل كمان. كله في ايد ربنا. ربنا اللي في ايده يخلي النار تحرق او تبقى بردا وسلاما. في ايده كل شيء مشيئة الله مطلقة لا حدود له حلو اوي
استنادا على ايه يعني ليه ربنا مشيئته مطلقة كده عشان ملكيته مطلقة انا مالك الموبايل بتاعي خلاص؟ ما دام انا مالك الموبايل عارف اللي انا عايزه. احطه في جيبي. احطه على مكتبي. احطه في الارض. ارميه خالص واخلص منه. انا الملك ولي حق التصرف انا وحدي. وما
ما حدش اصلا يملك انه يلومني ما حدش يملك يحاسبني. انا المالك اقرا بقى مية تسعة وعشرين ولله ملك السماوات والارض ولله ولله ما ففي السماوات وما في الارض يغفر لمن يشاء ويعذب من يشاء. والله غفور رحيم
هو ملك الكون كله. بكل ما فيه وكل من فيه يغفر لمن يشاء حتى اللي قتلوا عمك حمزة ها كلهم بقوا صحابة بعد كده. وحشي بقى صحابي. وهند بقت صحابية
حتى اللي قتلوا حمزة. هيبقوا صحابة حد يملك يقول لربنا لأ ما حدش وخلي بالك ان ربنا قال رحمتي سبقت غضبي. لزلك بيقول لك والله غفور رحيم يعني وارد جدا ربنا يغفر لهم ويرحمهم
ثم فجأة قطع الكلام عن معركة احد وقطع التعقيب على احداث معركة احد. واذا بالقرآن يتكلم عن تحريم الربا ويحث بقى على الاخلاق ويدعو وبعد كده يرجع بقى ايه يستكمل تاني التعقيب على احداس غزوة احد
هنشوف كده الاية الاية مية وتلاتين يا ايها الذين امنوا لا تأكلوا الربا اضعافا مضاعفة. واتقوا الله لعلكم تفلحون دي من الحاجات اللي يعني يعني بيهيجوا فيها بقى الجماعة الملحدين واعداء الاسلام
بيهيصوا هم هنا يقول لك ايه يا عم اللخبطة دي مين يعرف يكون معلومات من قراءة كتاب مواضيعه داخلة في بعضها بالشكل ده يقعدوا يتريقوا علينا ايه يا عم السلوك داخلة في بعضها عندكم كده ليه
القرآن عمال يتكلم ويعاقب على احداث غزوة آآ احد وبعدين يقوم قطر ومتكلم ينهى عن الربو وبعدين يرجع يتكلم تاني في غزوة احد يا عم يقعدوا يتريقوا علينا ليه القرآن ما يجيبش حديس الغزوة كلها على بعض كده
ويخصص صورة كاملة او فقرة كده للنهي عن الربا. انتم عارفين ما فيش قصة في القرآن جت على بعضها غير قصة يوسف بس قاعدين ليه ؟ عشان هم سألوا عنها
فنزلتهم على بعض. لكن لما ما حدش يسأل عن قصة وربنا بيجيب هو القصة يقوم يجيبها بطريقة تربوية. وهديكم مسال دلوقتي مسال طويل شوية بس عشان يشرح لكم لكن القرآن يقطع التعقيب على احداس غزوة. ويتكلم عن تحريم معاملات مالية معينة
اللي هي الربا وبعد كده يرجع تاني يكمل باقي الغزوة نقعد بقى يسخروا بقى من القرآن ويعلوا صوتهم ويشككوا المسلمين في دينهم. وفي مسلمين خلقة اصلا يعني اول ما يسمعوا اي حد بيتريق على الاسلام يترعبوا
وكده ويتهزوا ويفتكروا عندنا حاجة غلط نرد عليهم ازاي دول اولا القرآن ليس كتاب تاريخي القرآن لا يؤرخ للاحداث كتب التاريخ بتبقى متسلسلة حسب ترتيب الاحداث. القرآن مش كتاب تاريخي. القرآن كتاب هداية
والله هذا الرد سمعته من واحد يهودي كنا في مؤتمر من حوالي تسع سنين في اسكتلندا وهو اللي دافع. هل الناس اللي بتهاجم المستشرقين اللي هو مستشرق؟ قال المستشرقين اللي بيهاجموا القرآن دول مش فاهمين ان القرآن ازا بوك اوف جايدانس
ده مش كتاب تاريخ ده كتاب هداية فهتجد مسلا قصة موسى عليه الصلاة والسلام. موزعة على حوالي اتناشر تلتاشر سورة كل صورة لها موضوع ولها طابع خاص ولها اهداف فتجد مسلا صورة بتبين دور قوة العقيدة في تغيير احوال الانسان تماما
فتجد قصة موسى ما تعرضش بقى من الزاوية بتاعة وهو طفل صغير وامه رمته في في الماية ولا لأ لأ خالص مش محتاجين الحتة دي. احنا هنا ما دام بنتكلم عن قوة العقيدة وقدرتها على تغيير الانسان
نجد قصة موسى تعرض من زاوية السحرة اللي كانوا اسوأ ناس صحرا بيمارسوا السحر الاسود بالفلوس وعشان ينصروا الباطل كمان وبالفلوس يعني حتى الفرعون مش ناويين يعملوها له مجانا ما فيش يعني مش من باب الوطنية مش في حب مصر مش هيعملوا حاجة كده. عايزين فلوس
ثم حولهم الايمان بالحق الى اطهر ناس واشجع ناس في الحق. ناس لا تخاف الله لومة لائم. بص بص كده والله معي. يعني ما تدبرنا الكلام ده قبل كده في سورة الشعراء وفي سورة الاعراف. انا جايب لكم النهاردة ايات من سورة الاعراف. اتفضل. سورة الاعراف الاية مية وتلتاشر ومية
اربعتاشر وجاء السحرة فرعون قالوا ان لنا لاجرا ان كنا نحن الغالبين وقبل كده سألوه ائن لنا لاجرا! ده في الشعراء! في الاعراف ان لنا لاجرا. يعني اول مرة سألوه هيبقى لنا اجر؟ قال لهم اه
وبعد كده اكدوا عليه تاني ان لنا لاجران ان كنا نحن الغالبين. قال نعم وانكم لمن المقربين يعني ده ده يعني بمنتهى البجاحة طالبين فلوس في السحر اللي هيعملوه في مناسبة وطنية. ودينية دفاعا عن دين الامة
اللي هو الدين الفراعنة وعن عزة فرعون طب اعملوها في حب ابدا وفرعونه طبعا مش من جيبه بقى. فقال لهم ده انا هزبطكم تزبيطة. يوه فلوس؟ اه. نعم. لكم اجر. وكمان وضع اجتماعي
هتبقوا مقربين من القصر مستشارين مساعدين لفرعون نفسه وبعدين بعد كده في الاية مية وسبعتاشر ربنا قال واوحينا الى موسى ان القي عصاك فاذا هي تلقف ما يأفكون فوقع الحق وبطل
قال ما كانوا يعملون. الحق زهر. وقع في قلوبهم وبطل ما كانوا يعملون. السحر بطل. فغلبوا هنالك وانقلبوا صاغرين والقي السحرة ساجدين قالوا امنا برب العالمين. ايه التحول ده امنوا
ومش بس كده. ده اعلنوا ايمانهم قدام الناس كمان. ما امنوش سر. مش بس كده. لأ كمان ممكن فرعون ينفي ان الصحراء امنوا لموسى فيقول يا جماعة بس ما تفهمش غلط. دول بيقصدوني انا. قالوا امنا برب العالمين. ما هو انا رب العالمين. لا. بمنتهى الشجاعة
وضحوا للناس عشان ما حدش يفتكر انهم يقصدوا فرعون قالوا لا احنا خلاص تركنا الديانة الباطلة بتاعة المصريين القدماء دول وامنا مين ؟ اسمع بقى قالوا امنا برب العالمين رب موسى وهارون
رب موسى وهارون. يعني قاصدين يوضحوا للناس انهم كفروا باله بالهتهم امنوا برب موسى وهارون مش بفرعون منتهى التحدي لاكبر طاغية في العالم واشرس حاكم في العالم في هذا الوقت
ده جه منين الكلام ده ؟ من الايمان الايمان عمل كده. قال فرعون امنتم به قبل ان اذن لكم ان هذا لمكر مكرتموه في المدينة لتخرجوا منها اهلها فسوف تعلمون لاقطعن ايديكم وارجلكم من خلاف ثم لاصلبنكم في
النخل ثم لا اصلبنكم اجمعين عشان انا بلخبط مع مع الشعراء يعني هددهم بالتعزيب باسوأ قتلة الصلب والتمثيل بجثثهم. وقطع ايديهم وارجلهم من خلاف. يعني يقطع الايد الشمال مع مع الرجل اليمين. والايد اليمين مع الرجل الشمال
ويتصلبوا على جذوع النخل ايه القوة اللي اعطاها لها لهم الايمان دي دول لسه ما لحقوش يقعدوا مع النبي بتاعهم ولا قعدة. ولا سمعوا منه خطبة ولا اتعلموا حتى يصلوا ولا يتوضوا ولا حاجة خالص
الايمان بيغير الو ها بص بقى لما لما اهددهم بالتهديد ده وكم واحد منهم رجعوا اه ولا واحد قالوا انا الى ربنا منقلبون وما تنقم منا الا ان امنا بايات ربنا لما جاءتنا
ها ربنا افرغ علينا صبرا وتوفنا مسلمين. هتقتلنا يبقى انت بتقطع لنا تزكرة مجانية نروح نقابل بها ربنا انا فارق معنا. انا الى ربنا منقلبون. انت متغاظ من الايمان اللي دخل قلوبنا
انت متغاظ وما وما تنقم منا الا ان امنا بايات ربنا. هو ده اللي غيزك اننا مؤمنين ثم توجهوا الى الله ربنا افرغ علينا صبرا يا رب صب صب الصبر صب علينا احنا محتاجين صبر عشان ايه بقى؟ عشان مهما
معزب فينا ومثل بجثثنا ما فيش مننا حد يتراجع ولا يرتد ولا يكفر وتوفنا مسلمين بعدها على طول تعرض لك ايات سورة الاعراف ضعف ايمان بني اسرائيل عشان تقارن المفروض انهم الامة الموحدة. والامة المسلمة. اللي بيقوله لسيدنا موسى انت ولا فرقت حاجة قبل ما تيجي كنا مضطهدين
وبعد ما جيت بقينا مضطهدين يعني يا ريتك يا ابو زيد ما غازيت قالوا اوذينا من قبل ان تأتينا ومن بعدنا جئتنا انت زودت ايه؟ انت عملت ايه قال عسى ربكم ان يهلك عدوكم ويستخلفكم في الارض فينظر كيف تعملون
فشوف قوة الايمان حولت سحرة وثنيين عباد اصنام الى ايه وضعف الايمان خلى مؤمنين اتولدوا مؤمنين في بيوت المفروض ان دي الامة المسلمة بتاعة الوقت ده في بني اسرائيل اصبحوا ازاي جبناء ولا عايزين يضحوا ولا عايزين يعملوا حاجة وسلبيين جدا
المهم هو هنا ايه ان انا في الصورة دي ما كناش محتاجين ربنا يعرض لنا قصة موسى من الاول. من اول ما كان طفل والقي في اليم والتقطه ال فرعون خالص
دي لها احتياج في صورة اخرى. لكن هنا عشان تهدم هدف تربوي اخر. لكن هنا ربنا يريد ان يدخل الهداية في قلب القارئ المتدبر في مسألة معينة وهي الايمان بان
اه قوة العقيدة وقوة الايمان تستطيع ان تغير الانسان الى شخص مختلف تماما في غمضة يعني في في غمضة عين نرجع بقى لسورة ال عمران. ايه علاقة الربا بالقتال احنا اديكم المسال ده عشان تشوفوا ان القرآن عنده اهداف تربوية بيوصلها
دلوقتي اتفتح ملف احد. وربنا بيعلق وبيعقب على احداث احد. ليه يوقفها وينهى عن الربا دلوقتي نستنى شوية بس ده كلهم ستين اية وبعد كده نتكلم في احكام ليه كده؟ اه بص بقى
فكروا انتم معي كده في نص دقيقة واكتبوا لي في التعليقات. ايه علاقة الربا بالقتال اهو هفتح الكومنتات كده ايه علاقة الربا بالقتال يا جماعة ليه ربنا يوقف الكلام عن القتال في احد ويتكلم في الربا
تلاتين سنة فات منهم عشر سواني يلا خلاص بصوا يا جماعة بصوا يا جماعة بصراحة الربا ما لوش اي علاقة بالقتال الربا له علاقة بالاسباب التي ادت الى نتيجة غزوة احد
ثم المسلمين انهزموا في احد ليه لان الرماة اللي النبي عليه الصلاة والسلام امرهم يثبتوا في مكانهم على جبل عرنين اللي هو الجبل المقابل لاحد اللي هو جبل الرماة مهما كانت النتيجة سواء المسلمين انتصروا او انهزموا ما يسيبوش مكانهم
لما شافوا المسلمين انتصروا وجيش قريش انسحب من ميدان المعركة طمعوا في الغنائم فنزلوا يجمعوا الغنائم من ارض المعركة. مع الجنود اللي بتجمع غنائم برضه وخالفوا اوامر النبي عليه الصلاة والسلام. وخالفوا اوامر الامير بتاعهم
جبير اللي اسمه عبدالله بن جبير اللي النبي عينه يعني هم ما نسيوش اوامر النبي. هم خالفوها عن قصد اللي نزلهم وخلاهم يخالفوا اوامر النبي هو الطمع في المال والمسلم اللي بيتعامل بالربا ما بيتعاملش بالربا
لانه ناسي لأ ده بيخالف اوامر النبي ايضا طمعا في المال ازا قطع احداث الغزوة والكلام عن معصية الربا اتحدت فيهما العلة وهي الطمع في المال معصية الله ومعصية الرسول سببها الشهوات والشهوة اللي سببت المعصية في احد هي نفسها نفس الشهوة
اللي سببت اللي بتسبب التعامل بالربا بالرغم من علمنا بان الربا حرام هي شهوة جمع البال سواء بالحلال زي غنائم الحرب او بالحرام زي الربا. فهنا الشهوة شهوة جمع المال هي اللي ضغطت فالانسان
خالف الامر شفتم بقى عبقرية الخطاب القرآني اللي كانوا بيتريقوا عليه يقول لك ايه يا عم السلوك ده غلط في بعضها عندكم ولا ايه! مرة واحدة قطعت كلام عن غزوة احد ونهى عن الربا. وبعدين رجع تاني يتكلم في غزوة احد. لقى سور ما تغشش في بعضها عندنا
انتم اللي ما بتفهموش شيء مزهل ربنا لم يقطع الكلام في الغزو عشان يكلمنا عن حكم مسلا قزف المحصنات مسلا لأ كل يوم بتتدبر فيه بتجد القرآن بيزداد حلاوة. لكن للاسف الملحد لا يمكن ان يتذوق هذا الكلام. لا يمكن. اول حاجة لانه غبي. تاني حاجة لانه
وكاره للقرآن اصلا. لازم يكون انسان محايد بيبحث فعلا بقلبه عن الحقيقة عشان يتذوق هزا الكلام لكن كاره للكلام ده ما فيش حاجة مش هتجيب فايدة كمل معي من مية وتلاتين لمية اتنين وتلاتين
يا ايها الذين امنوا لا تأكلوا الربا اضعافا مضاعفة. واتقوا الله لعلكم تفلحون واتقوا النار التي اعدت للكافرين. واطيعوا الله والرسول لعلكم ترحمون. نهى الله سبحانه وتعالى عن المعاملات الربوية
وامر في نفس الاية بالتقوى. لان الالتزام بهذا الامر يحتاج لتقوى شديدة. ليه؟ عشان بيواجه شهوة من الشهوات الانسانية هي حب جمع المال يا ايها الذين امنوا لا تأكلوا الربا اضعافا مضاعفة. واتقوا الله لعلكم تفلحون
ذكر التقوى لان لمعان المال مغري وكلمة اضعافا مضاعفة بتظهر اغراء المال لان اللي بيشتغل في هذا الامر ممكن تتضاعف امواله في وقت قصير. لكن من الحرام الاسلام يا جماعة الفلوس ما ينفعش تجيب فلوس
لازم الفلوس تدخل في شغل عشان يبقى في انتاج عشان يحصل زيادة في الفلوس. انما ارقام بتزيد على الورق ده تدمير لاقتصاد اي دولة في الدنيا ثانيا النظام الاسلامي زي ما قلنا قبل كده فيه توزيع للمخاطر
يعني عن طريق آآ المشاركات المرابحات المضاربات. ده مش مجال الكلام بصراحة في الاشياء دي ولا شرحها. والا يعني ده هيثبت آآ جلال الصورة والاساس في الصورة لكن آآ آآ مهم قوي نكون فاهمين علاقة المسألة دي بالمسألة دي. ليه ربنا هنا دخلناها على الربا؟ يا ايها الذين امنوا لا تأكلوا الربا اضعافا مضاعفة
مقصودة عشان توري الاغراء اللي في الامر ده. واتقوا الله لعلكم تفلحون وشرحنا قبل كده معنى الفلاح ان هو النجاح المضاعف لان الفلاح بيفلح الارض يعني بيشقها ويلقي فيها البزرة
شكله اكنه واحد بيدفن حاجة ويردم عليها. يعني خلاص ضاعت لأ ما ضاعتش. هي بتنتج له مئات البذور خلال الموسم ده يعني خلال تلات شهور بيكون عنده من البزرة دي مئات البذور
لكنه توكل على الله وضحى بالبزرة الاولى ودفنها في الارض ثم رجعت واعطته مئات البذور. يبقى التقوى تؤدي الى الفلاح واتقوا الله لعلكم تفلحون. انت في التقوى بتضحي بشهوة عندك بس تعود عليك
باضعاف مضاعفة من الثواب واتقوا النار التي اعدت للكافرين انتم مؤمنين والنار دي اعدت للكافرين. تدخلوها ليه انتم بقى انت واخد بالك من من المعنى واتقوا النار التي اعدت للكافرين. يعني النار بيدخلها كافرين وعصاة المسلمين ايضا. لكنها معدة للكافرين تخش
هو انتم ليه يا مسلمين بالزبط كده يعني ربنا بيقول لكم انتم مؤمنين ما تعصوش ربنا بقى وسيبوا النار بقى للكافرين هي مش معمولة لكم انتم اتقوها بانكم تعملوا ايه ؟
اطيعوا الله والرسول واطيعوا الله والرسول لعلكم ترحمون. كده تستطيعوا انكم تتقوا النار خلاص يعني ايه اطيعوا الله ورسوله ازاي ؟ تطيعوا القرآن والسنة. هي معناها واضح النهاردة الرسول عليه الصلاة والسلام مش باقي لنا منه الا احاديثه تطيع احاديث النبي صلى الله عليه وسلم
لا اصل انا ما باخدش غير بالقرآن. اروح بقى اشوف لك دين كده. ده مش دين ده مش دينا انت لو مش بتطيع غير القرآن انت لا هتعرف تصلي ولا هتعرف تحج ولا هتعرف تزكي ولا هتعرف تعمل حاجة خالص
تبقى عارف القرآن ادى خطوط عريضة السنة دخلت ادتنا التفاصيل مم واطيعوا الله والرسول لعلكم ترحمون. لو قاطعتوهم هيرحمكم اليوم ده مرجعنا تاني للاية مية وسبعة اللي هي ايه؟ واما الذين ابيضت وجوههم ففي رحمة الله هم فيها خالدون. ما قالش في جنة الله هم فيها خالدون؟ لان ده مفهوم
تلقائيا لكن للاشارة ان الجنة لا يدخلها الا من ينال رحمة الله. واحنا قلنا قبل كده ان دخول الجنة بيكون برحمة الله لا سقط قال صلى الله عليه وسلم لا يدخل احدكم الجنة بعمله
قالوا ولا انت يا رسول الله؟ قال ولا انا الا ان يتغمدني الله برحمته النبي اللي يعني اللي اسلم بسببه مليارات الناس لحد دلوقتي كل ده في صحيفة حسناته. ده ما يدخلوش الجنة برضو
يدخلوه وقال ما يدخلنيش الجنة برضو. كل العمل ده ما يدخلوش الجنة. امال ايه اللي ده! رحمة ربنا لان كل ده ما ما يقدرش يؤدي شكر نعمتين تلاتة بس. من نعم ربنا. طب نعمل ايه في باقي النعم
يتوقفون الليل عشان ما نطولش عليكم اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حب
احب الينا من اهالينا واموالنا ومن الماء البارد على الظمأ. اللهم حببنا اليك والى ملائكتك وانبيائك رسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين. اللهم في قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل
الحبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه واو تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم
انت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايت بنصرك المرابطين في الارض المباركة فلسطين واكون مع اخواننا في تركستان الشرقية
وفي الشام وفي كشميرا وفي سريلانكا وفي الهند. اللهم انصر من نصرهم واخذل من خذلهم. اللهم سدد رميهم وخيب رمي عدوهم المسجد الاقصى من الدنس فانهم لا يعجزونك واكتب لنا يا ربنا ختم القرآن فيه
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها
واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا رب ربنا بمعرفتك وامتنا يا مولانا على الشهادة في سبيلك. انك نعم المولى ونعم النصير
وصلي اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا بازن الله في هذا موعد ان كنا من اهل الدنيا